**ОБЩИНСКА ИЗБИРАТЕЛНА КОМИСИЯ – ГЕОРГИ ДАМЯНОВО**

**П Р О Т О К О Л**

**№ 21**

На 16 Октомври 2023 г., от 17.00 ч. се проведе заседание на Общинска избирателна комисия – Георги Дамяново, при следния

**Д н е в е н р е д:**

|  |  |  |
| --- | --- | --- |
| **№** | **Материали за заседанието:** | **Докладва се от Член ОИК** |
|  | **Проект на решение относно** условията и реда за участие на представители на партии, коалиции и инициативни комитети в изборите за общински съветници и за кметове на 29 октомври 2023 г. | Надя Александрова |
| 2, | **Проект на решение относно** Приемане и утвърждаване на образци на бланка-чернова за отчитане на преференциите за кандидатите за общински съветници и определяне на тираж за отпечатване, при произвеждане на изборите за общински съветници и за кметове на 29 октомври 2023 г. | Надя Александрова |
| 3. | Разни | Надя Александрова |

ПРИСЪСТВАТ: Надя Александрова Ангелова, Вилма Петрова Димитрова, Румяна Маринова Гечева - Драганова, Бистра Цветкова Георгиева, Милена Кирилова Фиданова, Десислава Цветанова Рангелова, Николай Кирилов Георгиев, Валери Еленков Георгиев, Росица Еленкова Петкова, Гергана Димитрова Дизова и Георги Александров Александров.

ОТСЪСТВАТ: няма отсъстващи

Заседанието бе открито в 17.00 ч. и председателствано от госпожа Надя Александрова – председател на ОИК – Георги Дамяново.

ПРЕДСЕДАТЕЛЯ НАДЯ АЛЕКСАНДРОВА: Добър ден, колеги. Откривам заседанието на ОИК – Георги Дамяново.

По дневния ред има ли други желаещи да се включат?

Няма желаеши.

Колеги, процедура по гласуване на дневния ред.

Гласували **11** членове на ОИК: **за – 11 /** Надя Александрова Ангелова, Вилма Петрова Димитрова, Румяна Маринова Гечева - Драганова, Бистра Цветкова Георгиева, Милена Кирилова Фиданова, Десислава Цветанова Рангелова, Николай Кирилов Георгиев, Валери Еленков Георгиев, Росица Еленкова Петкова, Гергана Димитрова Дизова и Георги Александров Александров.

**против – няма**.

Колеги, по дневния ред.

**Точка първа** – условията и реда за участие на представители на партии, коалиции и инициативни комитети в изборите за общински съветници и за кметове на 29 октомври 2023 г.

Председателя Надя Александрова: колеги моля да гласуваме по дневния ред:

Гласували **11** членове на ОИК: **за – 11 /** Надя Александрова Ангелова, Вилма Петрова Димитрова, Румяна Маринова Гечева - Драганова, Бистра Цветкова Георгиева, Милена Кирилова Фиданова, Десислава Цветанова Рангелова, Николай Кирилов Георгиев, Валери Еленков Георгиев, Росица Еленкова Петкова, Гергана Димитрова Дизова и Георги Александров Александров.

**против – няма**.

ПРЕДСЕДАТЕЛ НАДЯ АЛЕКСАНДРОВА: На основание чл. 87, ал. 1, т. 1, във връзка с чл. 124 – 126 от Изборния кодекс , Решение № 2664-МИ/13.10.2023 г. на ЦИК, Общинска избирателна комисия Георги Дамяново,

**Р Е Ш И:**

1. Партиите, коалициите и инициативния комитет, регистрирали кандидати за участие в изборите за общински съветници и за кметове на 29 октомври 2023 г., могат да имат свои упълномощени представители. Общият брой на упълномощените представители на партия, коалиция или инициативен комитет не може да надвишава броя на избирателните секции в Община Георги Дамяново.

2. В избирателната секция в изборния ден може да присъства само един представител на партия, коалиция или инициативен комитет, регистрирали кандидати. В изборния ден представителите не са обвързани с конкретна избирателна секция. От една и съща партия, коалиция или инициативен комитет в изборното помещение може да присъства само застъпник или представител.

3. Представителите се упълномощават с писмено пълномощно, в което се вписват имената, единния граждански номер, номер и дата на пълномощното. Пълномощните се подписват от представляващия/те партията, коалицията или инициативния комитет или от изрично упълномощени от него/тях лица. Не се изисква нотариална заверка на пълномощните. Всяка партия, коалиция или инициативен комитет изготвя списък на лицата, които са упълномощени да ги представляват в изборния ден – на хартиен носител и на технически носител в excel формат (Приложение към решението). В списъка се вписват пореден номер, имената, ЕГН, номер и дата на пълномощното на упълномощеното лице.

4. Списъкът на хартиен носител по предходната точка се подписва и се предава заедно със списъка на технически носител в excel формат на ОИК Георги Дамяново в срок до 17.00 ч. на 28 октомври 2023 г. от представляващия/те партията, коалицията или инициативния комитет или от изрично упълномощени от него/тях лица. В случаите, когато списъкът се подписва и/или подава от упълномощени лица, се представя и съответното пълномощно.

5. Общинската избирателна комисия публикува списъка на интернет страницата си при спазване изискванията за защита на личните данни. Формата и съдържанието на списъка за публикуване са дадени в Приложение № 77-МИ от изборните книжа.

6. Партиите, коалициите, местните коалиции и инициативните комитети могат да изготвят и предават до изборния ден в ОИК допълнителен втори или следващ списък на своите представители, при спазване изискването на т. 1. Списъкът се изготвя по реда и условията на т. 3 и т. 4.

7. До изборния ден всяка партия, коалиция и инициативен комитет може да оттегли пълномощното на свои представители. Оттеглянето се извършва писмено от представляващия/те съответната партия, коалиция или инициативен комитет или от упълномощени от него/тях лица. В ОИК се представят писмените доказателства, че пълномощното е оттеглено. Когато пълномощното на представител е оттеглено, в графата за вписване номер и дата на пълномощното в публичния списък допълнително се отбелязва „оттеглено“.

8. Общинската избирателна комисия незабавно извършва промените по т. 6 и т. 7 в публичния списък на представителите на партиите, коалициите, местните коалиции и инициативните комитети.

9. Представителите се легитимират с пълномощно от представляващия/те съответната партия, коалиция или инициативен комитет или упълномощено от него/тях лице.

10. При произвеждане на втори тур за избор на кмет упълномощените за първия тур представители запазват статута си, а партиите, коалициите и инициативния комитет може да упълномощят и нови представители между двата тура при спазване изискването на т. 1.

11. Представителите на партии, коалиции и инициативния комитет са длъжни да носят в изборния ден отличителни знаци по образец, утвърден с Решение № 2173-МИ от 1 септември 2023 г. на Централната избирателна комисия.

12. Представителите, които носят отличителни знаци извън утвърдените от ЦИК или не носят отличителни знаци или откажат да се легитимират с издаденото пълномощно, се отстраняват от избирателната секция с решение на секционната избирателна комисия (СИК). Решението на СИК може да се оспорва пред общинската избирателна комисия, която се произнася незабавно. Решението на ОИК не подлежи на обжалване.

13. Представителите на партиите, коалициите и инициативния комитет имат право:

а) да присъстват в изборното помещение при откриването и закриването на изборния ден, по време на гласуването, както и при отварянето на избирателните кутии и при установяване на резултатите от гласуването, за което им се осигурява пряка видимост, включително чрез видео заснемане или видео излъчване в реално време при спазване изискванията за защита на личните данни, при преброяване на гласовете;

б) да присъстват при въвеждането в изчислителния пункт на данните от протоколите на СИК с резултатите от гласуването в избирателните секции и при приемане и проверка на протоколите на СИК в общинската избирателна комисия, като им се осигурява пряка видимост при приемането и проверката на протоколите, включително чрез видео излъчване в реално време при спазване изискванията за защита на личните данни;

в) да получат срещу подпис копия от протоколи с резултатите от гласуването за всеки вид избор в избирателната секция, както и с резултатите от гласуването в съответните изборни райони. Копието на протокола на СИК, съответно ОИК, се подпечатва на всяка страница с печата на комисията и се подписва от председателя, заместник-председател и секретаря. Имената и единният граждански номер на представителя, получил копието, се вписват в списък на лицата (Приложение № 92-МИ, съответно Приложение № 93-МИ от изборните книжа), след което представителят се подписва. Списъкът се подписва от председателя и секретаря на СИК, съответно на ОИК;

г) да присъстват на заседания на избирателните комисии – на заседание на комисия може да присъства само един представител от партия, коалиция или инициативния комитет;

д) да подават жалби и сигнали за нарушения на изборния процес.

14. В изборния ден представителите на партиите, коалициите и инициативния комитет са длъжни:

а) да спазват реда за свободното и спокойно протичане на гласуването в избирателната секция;

б) да не пречат на гласуването в избирателната секция;

в) да изпълняват указанията на председателя и решенията на секционната избирателна комисия.

15. Представителят на партия, коалиция или инициативен комитет не може да бъде придружител, кандидат, наблюдател, застъпник, член на друг инициативен комитет, член на избирателна комисия, анкетьор, лице за поддръжка на техническо устройство за машинно гласуване или да участва в изборите в друго подобно качество.

Решението подлежи на оспорване в тридневен срок по реда на чл. 88, ал. 1 от Изборния кодекс (ИК) пред Централната избирателна комисия София.

ПРЕДСЕДАТЕЛ НАДЯ АЛЕКСАНДРОВА: **Номерът на Решението е** **102-МИ от 16.10.2023 г**. , което бе прието единодушно от всички членове на ОИК Георги Дамяново

ПРЕДСЕДАТЕЛ НАДЯ АЛЕКСАНДРОВА: Уважаеми колеги,

**По точка втора от Дневния ред**: Приемане и утвърждаване на образци на бланка-чернова за отчитане на преференциите за кандидатите за общински съветници и определяне на тираж за отпечатване, при произвеждане на изборите за общински съветници и за кметове на 29 октомври 2023 г.

Гласували **11** членове на ОИК: **за – 11 /** Надя Александрова Ангелова, Вилма Петрова Димитрова, Румяна Маринова Гечева - Драганова, Бистра Цветкова Георгиева, Милена Кирилова Фиданова, Десислава Цветанова Рангелова, Николай Кирилов Георгиев, Валери Еленков Георгиев, Росица Еленкова Петкова, Гергана Димитрова Дизова и Георги Александров Александров.

**против – няма**.

ПРЕДСЕДАТЕЛ НАДЯ АЛЕКСАНДРОВА: С Приложение №2 към Решение № 2654-МИ от 12 октомври 2023 г. на  Централната избирателна комисия и с Приложение №6 към Решение № 2655-МИ от 12 октомври 2023 г. на  Централната избирателна комисия са утвърдени образци на бланка-чернова за отразяване на резултатите от преброяването на предпочитанията (преференциите). Така утвърдената бланка е единна за цялата страна и не съдържа индивидуализация на регистрираните партии и коалиции, което налага утвърждаването на изрична бланка- чернова за ОИК – Георги Дамяново. Наред с това, следва да бъде определен и тиража на така утвърдения образец.

Броят на предпочитанията (преференциите) се отразява едновременно и независимо един от друг от двама членове на СИК (предложени в състава на комисията от различни партии и коалиции), определени с решение на комисията.

           Предвид изложеното и на основание чл.85, ал.4 във вр. с чл.87, ал.1, т.9 от Изборния кодекс, ОИК – Георги Дамяново,

**Р Е Ш И:**

1. **ПРИЕМА И УТВЪРЖДАВА** бланка-чернова за преброяване на предпочитанията (преференциите) за кандидатите за общински съветници при произвеждане на изборите за общински съветници и за кметове на 29 октомври 2023 г., съгласно Приложение №1 – **за бюлетините от хартиено гласуване** и Приложение №2 – **за бюлетините от машинно гласуване**, неразделна част от настоящото решение.

На позицията на заличените с решение на ОИК - Георги Дамяново кандидати за общински съветници се изписва надписа „**ЗАЛИЧЕН**“.

1. **ОПРЕДЕЛЯ** тираж за отпечатване на бланка-чернова за преброяване на предпочитанията (преференциите) за кандидатите за общински съветници при произвеждане на изборите за общински съветници и за кметове на 29 октомври 2023 г., както следва:

**2.1.** 30 (тридесет) комплекта, всеки съдържащ 6 броя образци на бланка-чернова за преброяване на предпочитанията (преференциите) за кандидатите за общински съветници **от бюлетините от хартиено гласуване**, по два комплекта за всяка СИК и ПСИК.

**2.2.** 4 (четири) комплекта, всеки съдържащ 6 броя образци на бланка-чернова за преброяване на предпочитанията (преференциите) за кандидатите за общински съветници **от бюлетините от машинно гласуване**, по два комплекта за всяка СИК.

Копие от решението, ведно с Приложения № 1 и № 2   да се изпрати на ВрИД Кмет на Община Георги Дамяново.

 Решението подлежи на оспорване в тридневен срок по реда на чл. 88, ал. 1 от Изборния кодекс (ИК) пред Централната избирателна комисия София.

ПРЕДСЕДАТЕЛ НАДЯ АЛЕКСАНДРОВА: **Номерът на Решението е** **103-МИ от 16.10.2023 г**. , което бе прието единодушно от всички членове на ОИК Георги Дамяново

**По точка трета от Дневния ред:** Колеги, запознавам Ви с входящата поща за сведение.

Колеги, има ли нещо неясно? Няма. Поради изчерпване на дневния ред закривам заседанието на Общинската избирателна комисия и насрочвам следващото заседание за вторник – 17 октомври от 17.00 часа.

Благодаря. /Закрито в 19:00 ч./

ПРЕДСЕДАТЕЛ:

/Надя Александрова Ангелова/

СЕКРЕТАР:

/Бистра Цветкова Георгиева/